สาเหตุที่ทำให้ Blockchain ได้รับการยกย่องในฐานะเทคโนโลยีจัดเก็บข้อมูลที่ทรงพลัง เพราะเหตุใด
สาเหตุที่ทำให้ Blockchain ได้รับการยกย่องในฐานะเทคโนโลยีจัดเก็บข้อมูลที่ทรงพลัง เพราะการมีกลไกจัดเก็บข้อมูลที่ไม่เหมือนใคร นั่นคือ การจัดเก็บข้อมูลในรูปแบบของบล็อก และบล็อกที่ถูกสร้างขึ้นใหม่จะเชื่อมต่อกับบล็อกที่ถูกสร้างขึ้นในลำดับก่อนหน้า กลายเป็นสายโซ่เส้นยาวเรียงกันไปเรื่อย ๆ ทำให้มองเห็นลำดับเวลาของการบันทึกข้อมูลและทำให้ไม่สามารถย้อนกลับไปแก้ไข ลบ หรือทำลายข้อมูลที่ถูกบันทึกสำเร็จแล้วได้

อีกคุณสมบัติสำคัญของ Blockchain คือ การไม่พึ่งพาตัวกลางในการยืนยันความถูกต้องของข้อมูล แต่จะใช้วิธีกระจายศูนย์ หรือการใช้เครือข่ายอุปกรณ์อิเล็กทรอนิกส์อย่างคอมพิวเตอร์ เชื่อมเข้ากับ Blockchain แล้วช่วยกันประมวลผลการทำธุรกรรมที่เกิดขึ้นใน Blockchain เรียกกลไกที่เกิดขึ้นนี้ว่า “Proof-of-work” ซึ่งทำให้ Blockchain ไม่ถูกผูกขาดเข้ากับคนใดคนหนึ่งหรือองค์กรใดองค์กรหนึ่ง เกิดเป็นความน่าเชื่อถือและยังประหยัดค่าธรรมเนียม ส่วนผู้ที่ทำหน้าที่ซัพพอร์ตการทำงานของ Blockchain ก็จะได้รับ Cryptocurrency เป็นการตอบแทน กลายเป็นกิจกรรมที่หลาย ๆ คนเรียกกันว่า “การขุดเหมืองคริปโต” 
เทคโนโลยีทางการเงิน & การเงินดิจิทัล